มาทานบ่อยเพราะใกล้บ้านค่ะ ลูกค้าส่วนมากจะเป็นต่างชาติที่พักอยู่คอนโดในซอยนั้น ร้านมีที่นั่งทั้งข้างนอกและข้างใน (ต่างชาติมักจะชอบนั่งข้างนอก)
อาหารทำเร็วดีค่ะ รอประมาณ 5-10 นาทีก็ได้ทานแล้ว ปกติจะสั่งเป็นอาหารจานเดียว ราคา 80-100 บาท
- ข้าวฉู่ฉี่ปลากระพง (แต่รู้สึกเหมือนปลาดอลลี่มากกว่า) อร่อยดีค่ะ ทางร้านเอาข้าวไปผัดก่อน ฉู่ฉี่ออกหวานนำหน่อยๆ
- ข้าวผัดแกงเขียวหวานไก่ มาเป็นแบบห่อไข่มาด้วย อยากให้เครื่องแกงเข้มข้นกว่านี้หน่อย
- ข้าวไก่อบ เป็นส่วนน่องติดสะโพก ไก่เนื้อนุ่มดี น้ำราดก็อร่อย
- ลาบไก่ สั่งทุกครั้งที่มาค่ะ ทานครั้งแรกๆเค็มจัดเลย ต่อมาเลยต้องสั่งว่าไม่เอาเค็ม อร่อยดีค่ะ ใช้ไก่เนื้อๆเน้นๆเลย
รสชาติอาหารถือว่าใช้ได้ แต่อยากให้ทำความสะอาดเมนูหน่อยนึงค่ะ มันเหนียวๆเลอะๆ
